**Kravspecifikation til flytning af kran, modificering af denne samt anskaffelse af ny kran på Flyvestation Karup.**

1. **Krav**

**1.1. Beskrivelse af anskaffelsen**

 **Der skal flyttes en kran fra Våbenværkstedet B.107 i Karup til Jordudstyrsværkstedet B.335 i Karup. Kranen der flyttes skal modificeres, så den passer til behovet for Jordudstyrsværkstedet. Denne kravspecifikation vedrører ligeledes en anskaffelse af ny kran til Våbenværkstedet, som erstatning for den der flyttes.**

**1.2. Beskrivelse af kravspecifikation**

Kravspecifikationen, jf. afsnit 1.4, beskriver samtlige krav til anskaffelsen og består af seks kolonner med følgende informationer:

|  |  |
| --- | --- |
| "Nr." | Identifikationsnummer |
| "Krav" | Beskrivelse af kravet |
| "Kategori" | Kravets kategori som nærmere beskrevet i afsnit 1.3 |
| "FMI bemærkninger" | Eventuelle FMI bemærkninger til kravet |
| "Krav opfyldt" | Tilbudsgivers tilsagn om, hvorvidt kravet er opfyldt eller ej |
| "Tilbudsgivers kommentarer" | Tilbudsgivers eventuelle kommentarer |

**1.3. Kategori**

Alle krav er SKAL-krav og skal således opfyldes af tilbudsgiver i sin besvarelse (tilbud). Hvis blot et enkelt SKAL-krav ikke er opfyldt, vil FMI se bort fra tilbudsgivers tilbud.

**1.4 Kravspecifikation**

|  |  |  |  |  |
| --- | --- | --- | --- | --- |
| **Nr.** | **Krav** | **Kategori** | **FMI bemærkninger** | **Udfyldes af tilbudsgiver** |
| **Krav opfyldt (sæt ét X)** | **Tilbudsgivers kommentarer** |
| **Ja** | **Nej** |
| **1** | Kranleverandørens produkter og ydelser skal efterleve gældende dansk lovgivning. | SKAL |  |  |  |  |
| **2** | Alle leverede kraner skal leveres med udfyldt Kranjournal, 5. Udgave, Erhvervsskolernes Forlag 2006, ISBN-13: 978-87-7881-729-7, på dansk, i hard copy på stedet, hvor kranen sættes op. | SKAL | Alle underpunkter under kapitlerne ”Identifikation”, ”Godkendelser”, ”Reparation og vedligeholdelse” skal være udfyldt på dansk og være indeholdt i mappen. |  |  |  |
| **3** | Alle leverede kraner skal leveres med udfyldt Kranjournal, 5. Udgave, Erhvervsskolernes Forlag 2006, ISBN-13: 978-87-7881-729-7, som skal fremsendes elektronisk til FMI på leveringstidspunktet. | SKAL | Alle underpunkter under kapitlerne ”Identifikation”, ”Godkendelser”, ”Reparation og vedligeholdelse” skal være udfyldt på dansk og være indeholdt i mappen. |  |  |  |
| **4** | Billeder af den nyinstallerede kran på leveringsstedet skal være indeholdt under kapitel ”Identifikation” i Kranjournal, 5. Udgave, Erhvervsskolernes Forlag 2006, ISBN-13: 978-87-7881-729-7 ved levering.  | SKAL |  |  |  |  |
| **5** | FMI-serienummer (klistermærke) fremsendes af FMI og skal også fremgå i Kranjournal, 5. Udgave, Erhvervsskolernes Forlag 2006, ISBN-13: 978-87-7881-729-7, under kapitel ”Identifikation”. | SKAL |  |  |  |  |
| **6** | FMI-serienummer (klistermærke) fremsendes inden levering af FMI til kranleverandør, og skal være påmonteret kranen et tydeligt og iøjenfaldende sted ved levering. | SKAL | Kranleverandøren påmonterer klistermærket. Billede af monteret klistermærke med FMI-serienummer skal være indeholdt under kapitel ”Identifikation” i Kranjournal, 5. Udgave, Erhvervsskolernes Forlag 2006, ISBN-13: 978-87-7881-729-7. |  |  |  |
| **7** | Kranleverandøren skal som en del af leveringen, via beregninger, dokumentere bygningens/gulvets/søjlernes bæreevne, og vedlægge denne dokumentation under kapitlet ”Godkendelser” i Kranjournal, 5. Udgave, Erhvervsskolernes Forlag 2006, ISBN-13: 978-87-7881-729-7.  | SKAL | Dokumentation af bygningens/gulvets/søjlernes bæreevne skal være indeholdt under kapitel ”Godkendelser” i Kranjournal, 5. Udgave, Erhvervsskolernes Forlag 2006, ISBN-13: 978-87-7881-729-7.  |  |  |  |
| **8** | Leverandøren skal påtage sig det fulde ansvar for bygnings evne til at optage kræfterne fra kranen. | SKAL |  |  |  |  |
| **9** | I tilfælde af at der ikke er tegninger eller andet data på bygningen, hvori kranen skal installeres, skal kranleverandøren, uden beregning, selv stå for at tage de nødvendige boreprøver i betonen eller andre relevante tiltag for at fastlægge om bygningen har den fornødne bæreevne i forhold til at optage kræfterne fra kranen.  | SKAL |  |  |  |  |
| **10** | Leverandøren skal sørge for at anmelde kranerne til Arbejdstilsynet i de opgaver, hvor dette er krævet i henhold til gældende dansk lovgivning.  | SKAL | Dokumentation for dette indsættes under kapitel ”Godkendelser” i Kranjournal, 5. Udgave, Erhvervsskolernes Forlag 2006, ISBN-13: 978-87-7881-729-7. |  |  |  |
| **11** | Som en del af leveringen, skal kranleverandøren sammen med POC fra Forsvaret, hvor kranen sættes op, gennemgå den færdige kranløsning, for at sikre sig at det hele virker efter hensigten og der ikke er nogen fejl og mangler. | SKAL | Hvis kranløsningen virker efter hensigten og dokumentationen er modtaget i hard copy og elektronisk, betragtes leveringen som komplet. |  |  |  |
| **12** | For hver kranleverance skal kranleverandøren, uden beregning, sørge for den nødvendige instruktion af 1-4 medarbejdere på stedet, hvor kranen er sat op.  | SKAL | Kranleverandørens instruktioner skal gøre det muligt for Forsvarets medarbejdere, at betjene kranen i henhold til Arbejdstilsynets regler, herunder at betjene den på en forsvarlig måde sikkerhedsmæssigt og i henhold til producentens anvisninger.Instruktionen skal gives senest en uge efter installering, med mindre andet er aftalt. |  |  |  |
| **13** | Kranleverandørens teknikere/montører skal være fuldt ud opdaterede på de nyeste regler og love i henhold gældende dansk lovgivning. | SKAL |  |  |  |  |
| **14** | Kranleverandøren, inklusive medarbejdere eller eventuelle underleverandører, der skal inden for hegnet på Forsvarets ejendom i forbindelse med montering af denne kranleverance, skal være sikkerhedsgodkendt. | SKAL |  |  |  |  |
| **15** | De leverede kraner skal være af en kvalitet og robusthed, der kan tåle professionelt brug på et værksted. | SKAL |  |  |  |  |
| **16** | Kranleverandøren skal, uden beregning, afdække gulvet, hvor kranen skal monteres, i de tilfælde der skal køres med tunge køretøjer i forbindelse med kranmonteringen. | SKAL | Kranleverandøren vurderer om det er relevant i denne kranleverance, og afdækningen skal foretages for at gulvet ikke tager skade. Eksempelvis hvis gulvet for nyligt er epoxybehandlet eller lignende. |  |  |  |
| **17** | Kranleverandøren skal, uden beregning, sørge for de nødvendige lifte eller andet hjælpemateriel, der skal bruges til kranmonteringen er til rådighed ved monteringen. | SKAL |  |  |  |  |
| **18** | Nøjagtig placering af kranerne aftales med POC på Våbenværkstedet og på Jordudstyrsværkstedet. | SKAL |  |  |  |  |
| **19** | Montering/opstilling af kranerne skal foretages af firmaet. | SKAL |  |  |  |  |
| **20** | Leverancen skal være nøglefærdig. | SKAL | Kranfirma står for at tilslutte elektrisk. Når kranerne afleveres, skal de være klar til brug. |  |  |  |
| **21** | 250 Kg knækarmskran i Våbenværksted, Bygning 107, Flyvestation Karup, Herningvej 30, 7470 Karup, skal flyttes over til Jordudstyrsværksted, Bygning 335, Flyvestation Karup, Herningvej 30, 7470 Karup. | SKAL |  |  |  |  |
| **22** | Den eksisterende kran fra Våbenværkstedet skal forlænges i højden, så kroghøjden bliver minimum 2,30 meter.  | SKAL | Kroghøjden er afstanden fra gulv til krankrog. |  |  |  |
| **23** | Den eksisterende kran fra Våbenværkstedet skal monteres i gulvet, og kranfirma skal dokumentere, at gulvet kan bære. | SKAL |  |  |  |  |
| **24** | Den eksisterende kran skal leveres med ny dokumentation jf. gældende lovgivning, og i henhold til punkt 2-10 i denne kravspecifikation. | SKAL |  |  |  |  |
| **25** | Den nye kran til Våbenværkstedet skal være en søjlesvingkran på WLL 125 kg.  | SKAL | Det er vigtigt med en så lille konstruktion som muligt, på grund af pladsforholdene. |  |  |  |
| **26** | Udlæggerarmen til den nye kran på Våbenværkstedet skal være på 2,60 meter. | SKAL |  |  |  |  |
| **27** | Udlæggerarmen på den nye kran til Våbenværkstedet må gerne være manuel betjent. | SKAL | Ved manuel betjening menes at udlæggerarmen bliver betjent med håndkraft. |  |  |  |
| **28** | Kroghøjde på den nye kran på Våbenværkstedet skal være 2,45 meter. | SKAL | Kroghøjden er afstanden fra gulv til krankrog. |  |  |  |
| **29** | Den nye søjlesvingkran på Våbenværkstedet skal have en krandækning på 180 grader.  | SKAL |  |  |  |  |
| **30** | Løbekat på ny kran til Våbenværkstedet skal kunne fungere i hele udlæggerarmens længde. | SKAL |  |  |  |  |
| **31** | Løbekat på ny kran til Våbenværkstedet skal være elektrisk og fjerbetjent. | SKAL |  |  |  |  |
| **32** | Den nye kran på Våbenværkstedet skal være støjsvag. | SKAL |  |  |  |  |
| **33** | Den nye kran på Våbenværkstedet skal kunne hæve og sænke i 2 hastigheder. | SKAL |  |  |  |  |
| **34** | Den nye kran til Våbenværkstedet skal enten monteres i gulvet eller på væggen, og kranfirma skal dokumentere at gulv eller væg kan bære. | SKAL |  |  |  |  |